אילומיניישן הפקות

**אילומיניישן** (באנגלית: **Illumination**, לשעבר **Illumination Entertainment**) היא חברת סרטי הנפשה אמריקאית. החברה הוקמה ב-2007 על ידי כריס מלדנדרי. מלדנדרי מפיק סרטים של סרטי יוניברסל (חברת בת של NBCUniversal שבבעלות Comcast), אשר מממנת ומפיצה אותם.

בין סרטיה המפורסמים הם "גנוב על הירח", "המיניונים", "לשיר" ו"החיים הסודיים של חיות המחמד". היא בעלת זיכיון על כלל מוצרי "גנוב על הירח".

אילומיניישן הפיקה 15 סרטים עלילתיים, עם רווח ממוצע של 711 מיליון דולר לסרט. שלושה מסרטי האולפן – המיניונים (2015), גנוב על העולם (2017) ו-האחים סופר מריו: הסרט (2023) – כולם בין 50 הסרטים המרוויחים ביותר בכל הזמנים, כאשר לאחרון יש את הפתיחה המרוויחה ביותר לסרט אנימציה בהקרנתו הראשונית; בנוסף, שמונה מהסרטים שלהם נמנים בין 50 סרטי האנימציה הרווחיים ביותר. סרטם הראשון, גנוב על הירח, יצא לאקרנים ב-9 ביולי 2010, וסרטם האחרון, גנוב על החיים, יצא לאקרנים ב-3 ביולי 2024.

סדרת הסרטים הקרובה שלהם כוללת את סופר מריו גלקסי – הסרט ב-3 באפריל 2026 ומיניונים ומפלצות שייצא ב-1 ביולי 2026. בנוסף, תאריך יציאה של 30 ביוני 2027 נשמר לסרט ללא שם.

ב-2011-2023 החברה הוציאה עיבודים ובפסח יצא עיבוד נוסף.

## היסטוריה
בשלהי 2007, לאחר שכריס מלדנדרי היה אחראי על הסרטים "עידן הקרח", "רובוטס", "אלווין והצ'יפמאנקס" ו"הורטון שומע מישהו", הוא עזב את חברת ההנפשה של פוקס המאה ה-20. לאחר העזיבה, הוא יזם את Illumination. בשלהי 2011 רכשה החברה את אולפני Mac Guff אשר הפיקו עבורם את "גנוב על הירח" ו"הלורקס". בישראל הסרטים מדובבים באולפני אלרום.

לאחר סגירת Walter Lantz Productions  במרץ 1972 ולפני יציאת גנוב על הירח, יוניברסל הפיצה בין 1986 ל-2009 מספר סרטי אנימציה שהופקו על ידי אולפנים חיצוניים, בהם אגדה אמריקאית, הנדידה הגדולה, המשפחה המאופפת: הסרט, סרטי אמבלימיישן (פייבל במערב הפרוע, אנחנו חוזרים! סיפור הדינוזאורים ו-בלטו), , המסע של דספרו, קורליין ו-9. אולפן האנימציה הפנימי של יוניברסל הפיק את ג'ורג' הסקרן (2006).

ב-2007, כריס מלדנדרי עזב את תפקידו כנשיא אולפני האנימציה של אולפני המאה ה-20 ו-Blue Sky Studios, לאחר שפיקח על סרטים כמו עידן הקרח, רובוטס, עידן הקרח 2 והורטון שומע מישהו. לאחר מכן ייסד את Illumination Entertainment, שהפכה לזרוע האנימציה של יוניברסל, עם הסכם להפקת סרט או שניים בשנה החל מ-2010.

ב-2011, אילומיניישן רכשה את מחלקת האנימציה של אולפן האפקטים הצרפתי "Mac Guff" (שהנפיש את "גנוב על הירח" והלורקס), והקימה את "Illumination Mac Guff" (כיום Illumination Studios Paris).

ב-2016, NBCUniversal רכשה את DreamWorks Animation, אך מלדנדרי דחה הצעה לנהל את שני האולפנים, בטענה כי הוא מעדיף את תהליך היצירה על פני ניהול חברות.

בספטמבר 2022, אילומיניישן הכריזה על מינויו של מייק מון, לשעבר ראש מחלקת האנימציה למבוגרים בנטפליקס, כיועץ קריאייטיב בכיר ועל הקמת "Moonlight", מחלקה שתפיק סרטי אנימציה שיחרגו מז'אנר המשפחה.

## תהליך העבודה של אילומיניישן
בדומה לאולפן האנימציה של סרטי סוני והאחים וורנר הנפשה, אילומיניישן אינה מפיקה את סרטיה באופן פנימי ממשרדיה בסנטה מוניקה, אלא מעבירה את עבודת האנימציה לאולפנים חיצוניים. רוב סרטיה מונפשים על ידי "Illumination Studios Paris", שנוסדה דרך רכישת "Mac Guff", שהנפישה את גנוב על הירח. הסרט היחיד שלא הונפש על ידם היה הופ ארנב, שהונפש על ידי Rhythm & Hues Studios.

בהתחלה, האולפן נשען על קבוצת במאים ותסריטאים קבועה, בדומה לפיקסאר. פייר קופין  וכריס רנו, שביימו את גנוב על הירח, ביימו גם את הלורקס, גנוב על הירח 2, המיניונים, החיים הסודיים של חיות המחמד וגנוב על הירח 3. התסריטאים סינקו פול וקן דאוריו, שכתבו את הורטון שומע מישהו עבור מלדנדרי, כתבו או השתתפו בכתיבת גנוב על הירח, הופ ארנב, הלורקס, גנוב על הירח 2, החיים הסודיים של חיות המחמד וגנוב על הירח 3. בריאן לינץ' כתב או היה שותף בכתיבת הופ ארנב, המיניונים והחיים הסודיים של חיות המחמד.

אילומיניישן פועלת במודל תקציבי נמוך יחסית, עם תקציב של 60–80 מיליון דולר לסרט. מלדנדרי מקפיד על שליטה בהוצאות, מתוך אמונה שסרטי אנימציה מצליחים אינם חייבים להיות יקרים. בשוק שבו עלויות ההפקה עוברות לרוב את 100 מיליון הדולרים, הסרטים הראשונים של החברה הופקו בתקציבים נמוכים יחסית: גנוב על הירח בעלות של 69 מיליון דולר והופ ארנב ב-63 מיליון דולר. החברה שומרת על מודל רזה בעזרת טכניקות אנימציה חסכוניות שמפחיתות עלויות וזמן רינדור.

"האחים סופר מריו – הסרט" ו"גנוב על החיים" הם הסרטים היקרים ביותר של האולפן, עם תקציב של 100 מיליון דולר כל אחד.

## סקירת סרטי אילומיניישן
אילומיניישן החלה את דרכה עם סרט האנימציה הראשון שלה, גנוב על הירח, שבויים על ידי כריס רנו ופייר קופין ויצא ב-9 ביולי 2010. הסרט היה להצלחה מסחרית עם הכנסות של 56 מיליון דולר בסוף השבוע הראשון ו-543 מיליון דולר ברחבי העולם. אחריו יצא הסרט הופ ארנב ב-1 באפריל 2011, שהיה שילוב של לייב אקשן ואנימציה ממוחשבת, ובוים על ידי טים היל. הסרט הכניס 183 מיליון דולר ברחבי העולם.

הסרט הבא היה הלורקס (2012), עיבוד לסיפורו של דוקטור סוס, שגם הוא בוים על ידי רנו. הסרט פתח עם 70 מיליון דולר בסוף השבוע הראשון והכניס בסך הכול 348 מיליון דולר.

ב-2013 יצא גנוב על המיניונים, שהכניס 970 מיליון דולר והיה לסרט המצליח ביותר של סרטי יוניברסל באותה תקופה. בשנת 2015 יצא הספין-אוף המיניונים, שהכניס 1.159 מיליארד דולר והפך לסרט האנימציה השני המכניס ביותר בזמנו אחרי לשבור את הקרח.

החיים הסודיים של חיות המחמד (2016) הכניס 875 מיליון דולר, ולשיר שיצא באותה שנה הגיע ל-634 מיליון דולר. בשנת 2017, גנוב על העולם הכניס 1.034 מיליארד דולר, והפך לסרט האנימציה הרווחי של השנה. ב-2018 יצא הגרינץ', שהפך לסרט חג המולד המכניס ביותר עם 513 מיליון דולר.

החיים הסודיים של חיות המחמד 2 (2019) הכניס 446 מיליון דולר, ירידה משמעותית מהסרט הראשון. לשיר 2 (2021) הצליח להפוך לסרט האנימציה הרווחי של מגפת הקורונה עם 408 מיליון דולר.

המיניונים: עלייתו של גרו (2022) הכניס 939 מיליון דולר, והפך לסרט האנימציה המכניס ביותר מאז תחילת המגפה. בשנת 2023 יצא האחים סופר מריו – הסרט, שהכניס 1.36 מיליארד דולר והפך לאחד הסרטים הרווחיים ביותר של האולפן.

### פרויקטים עתידיים
האולפן צפוי להוציא את הסרטים סופר מריו גלקסי – הסרט באפריל 2026, ואת מיניונים ומפלצות ביולי של אותה שנה. כמו כן האולפן צפוי להוציא פרויקטים נוספים כמו לשיר 3, החיים הסודיים של חיות המחמד 3, ופרויקט מקורי עם פארל ויליאמס. בנוסף, הם במשא ומתן להפקת סרט אנימציה על ברבי עם חברת מאטל.

סרטים נוספים הנמצאים בפיתוח כוללים את Big Tree, סרט המבוסס על רומן מאויר מאת Brian Selznick מרעיון של מלדנדרי וסטיבן ספילברג.

בנוסף, שתי סדרות קצרות לאינטרנט נמצאות בפיתוח על ידי פייר, ספין-אוף של המיניונים בשם "Who's Who", ששוחרר ב-13 ביולי 2023, וסדרה מקורית בשם Bones Story. הקליפים משוחררים תחילה בטיקטוק ולאחר מכן ביוטיוב.

## פרויקטים נוספים
ב-19 במאי 2011, אילומיניישן הודיעה שהיא תעבוד עם סרטי יוניברסל על יצירת "Despicable Me Minion Mayhem", אטרקציה תלת-ממדית בפארקי יוניברסל באורלנדו, הוליווד ואוסקה. האטרקציה נפתחה רשמית ב-2 ביולי 2012 באורלנדו, ב-12 באפריל 2014 בהוליווד וב-21 באפריל 2017 באוסקה.

באפריל 2019 הוכרז כי הם ישתפו פעולה שוב ביצירת "The Secret Life of Pets: Off the Leash!", אטרקציה חשוכה ב-"Universal Studios Hollywood". אף על פי שתאריך הפתיחה תוכנן ל-27 במרץ 2020, הוא נדחה עד להודעה חדשה עקב פריצת COVID-19 בקליפורניה, ובסופו של דבר נפתח ב-8 באפריל 2021.

## פילמוגרפיה
### סרטים שהופקו לאורך השנים
#### סרטים שהופצו

#### סרטים עתידיים

#### סרטים בפיתוח
*סרט בדיבובו של פארל ויליאמס
*החיים הסודיים של חיות המחמד 3
*לשיר 3

## קישורים חיצוניים

* 

* הערוץ הרשמי ביוטיוב

## הערות שוליים

*
קטגוריה:חברות אמריקאיות להפקת סרטים
קטגוריה:אולפני הנפשה